Swart aanvallers vier wit slagoffer se moord – praag.co.za — 20 jaar jonk!
Buks Oosthuizen (47) van Vereeniging is wreed vermoor terwyl die gesin langs die Vaalrivier kampeer het.
Hy en sy gesin Saterdag in die vroeë oggendure deur vier swartes oorval. Frans Oosthuizen, Buks se broer, het aan Maroela Media gesê dat die boosdoeners die gesin langer as'n uur aangehou het en hoe sy moordenaars "makaber fees gevier het" voordat hulle hom met 'n graaf doodgeslaan het.
Volgens Frans het Buks, sy vrou en hul drie kinders en twee van die kinders se maatjies Vrydag oudergewoonte langs die Vaalrivier gekampeer. Maroela beskryf die moord as volg:
In die vroeë oggendure het die vier swart aanvallers sy vrou Susan in die gesin se woonwa oorval. Buks, wat by die vuur gesit het, het omgekyk toe hy Susan se gille hoor en is summier met 'n graaf bewusteloos geslaan.
"Die kinders is terselfdertyd met 'n hamer gedreig en die 12-jarige seun is in die [gesin se] motor ingedwing en gedreig om inligting oor die gesin te verskaf," het Frans gesê. "Die gesin is sowat 'n uur lank aangehou terwyl die aanvallers die gesin se aandete verslind het, musiek gespeel en gedans het en makaber feesgevier het."
Volgens Frans is Susan in hierdie tyd herhaaldelik met 'n onbekende voorwerp aangerand. Naderhand het die aanvallers hul aandag weer op Buks toegespits wat steeds bewusteloos op die grond gelê het. "Hulle het hom verskeie dodelike houe met 'n graaf toegedien."
Skrywer praagGepubliseer op 8 November 2016 Kategorieë Afrikaanse nuus, NuusSleutelwoord misdaad, moord, Vaalrivier, volksmoord